Петя Дубарова
Пиленце

chitanka.info

Пиленце любимо,

топчица от злато,

искам да ми станеш

ти петле хвъркато.

Сутрин да ме будиш

с радостно гласченце.

Всичко да потапя

твоето звънченце.

Но сега е рано.

Яж си от паничка!

Вчера те излюпи

квачката добричка.

09.04.1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.